CELEX: 62010TN0131
Language: mt
Date: 2010-03-22 00:00:00
Title: Kawża T-131/10: Rikors ippreżentat fit- 22 ta’ Marzu 2010 — Saupiquet vs Il-Kummissjoni

5.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/34
            
         Rikors ippreżentat fit-22 ta’ Marzu 2010 — Saupiquet vs Il-Kummissjoni
   (Kawża T-131/10)
   2010/C 148/60
   Lingwa tal-kawża: il-Franċiż
   
      Partijiet
   
   
      Rikorrenti: Saupiquet (Courbevoie Cedex, Franza) (rappreżentant: R. Ledru, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni Ewropea Nru REM 07/08, tas-16 ta’ Diċembru 2009, fl-intier tagħha
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz ta’ dan ir-rikors, ir-rikorrenti titlob l-annullament tad-Deċiżjoni tal-Kummissjoni C(2009) 10005 finali, tas-16 ta’ Diċembru 2009, li tinforma lill-awtoritajiet Franċiżi li r-rimbors lir-rikorrenti tad-dazji fuq l-importazzjoni fuq il-kunserva tat-ton li joriġina mit-Tajlandja mhuwiex iġġustifikat [Fajl REM 07/08].
   Insostenn tar-rikors tagħha, ir-rikorrenti ssostni li l-Kummissjoni naqset mill-obbligi tagħha li tiggarantixxi li l-importaturi, stabbiliti fi Franza jew fi Stat Membru ieħor fejn l-uffiċċji doganali huma legalment magħluqa l-Ħadd, li ppreżentaw id-dikjarazzjonijiet doganali tagħhom it-Tnejn 2 ta’ Lulju 2007 ikollhom aċċess ugwali u nondiskriminatorju għall-kwota Nru 09.2005 għall-perijodu 2007/2008,
   
               —
            
            
               billi ma adottatx, fiċ-ċirkustanzi tal-kawża fejn din il-kwota nfetħet il-Ħadd 1 ta’ Lulju 2007, il-miżuri leġiżlattivi li kienu jippermettu li l-imsemmija importaturi jiġu ttrattati b’mod ugwali u nondiskriminatorju, u
            
         
               —
            
            
               peress li ma ddifferietx id-data tal-ftuħ tal-imsemmija kwota, għat-Tnejn 2 ta’ Lulju 2007, minkejja li l-kwota inkwistjoni kienet ferm kruċjali.